Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 296

c) Prezentációkészítés – „Így látom én…” 4 óra A tantárgy(ak) képes, látványos feldolgozása diasorral. Prezentációkészítés csoportmunkában. Kapcsolat a többi közismereti, illetve szakmai tantárggyal: a tanult témakörök illusztrálására szöveges-képes diák tervezése. Néhány kockából álló diasor készítése. Minden csoport más tantárgyat választ. Előzetes gyűjtőmunkát követően a szemléltetés szempontjából lényeges mondanivaló tömör leírása, elosztása, illusztrációk keresése (pl. internet, szkennelés), majd beillesztése. A prezentációk bemutatása a szaktárgyi órákon, a csoport szóvivőjének előadásában. A csoportok közösen értékelik egymás munkáját. Szempontok: lényegkiemelés, tartalom, látvány/esztétikum. (Szaktárgyi elismerés – együttműködés az adott a szaktárgy tanárával.) Kulcskompetenciák Anyanyelvi kommunikáció: szókincsfejlesztés, szóbeli és írásbeli kifejezőkészség. Természettudományos kompetencia: a tudás gyakorlati alkalmazása. A hatékony, önálló tanulás: a saját tanulási stratégia fejlesztése. Szociális és állampolgári kompetencia: csapatmunka, együttműködés, tolerancia. Kezdeményezőképesség és vállalkozói kompetencia: a szakmai lehetőségek felismerése, tervezés, kockázatvállalás. Esztétikai-művészeti tudatosság és kifejezőképesség: esztétikai érzék, kreativitás, önkifejezés. Kiemelt fejlesztési feladatok Énkép, önismeret Gazdasági nevelés A tanulás tanítása Felkészülés a felnőttlét szerepeire Műveltségi területek Magyar nyelv és irodalom Ember és társadalom Informatika

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes